cyanic-selkie/wikianc huggingface dataset:
Fylkesveg 432 i Nordland
Fylkesveg 432 i Nordland går mellom Losvika og Kobbvågen i Rødøy kommune. Vegen er 2,1 km lang.
Jahaf-distriktet
Jahaf-distriktet  er eit distrikt i Dhale guvernement i Jemen. I 2003 hadde distriktet eit folketal på 22 897 innbyggjarar.
Fylkesveg 433 i Nordland
Fylkesveg 433 i Nordland går mellom Vågaholmen og Vågaholmen dampskipskai i Rødøy kommune. Vegen er 1,1 km lang.
486958 Arrokoth
486958 Arrokoth, mellombels nemning  og dessutan kjend som PT1, er eit kuiperbelteobjekt. Det har ein storleik på kring 45 kilometer og er vorte vald av NASA som det neste målet for romsonden New Horizons.
vart oppdaga sumaren 2014 under eit søk etter kuiperbelteobjekt som New Horizons kunna vitja etter Pluto-passeringa. New Horizons flaug forbi objektet 1. januar 2019.
Okuma Bay
Okuma Bay er ei bukt i Rossisen i Antarktis der isen møter Edward VII Peninsula.
Ho vart oppdaga av Discovery-ekspedisjonen under Robert Falcon Scott i 1902. Ho vart namngjeven av den japanske antarktisekspedisjonen leia av løytnant Nobu Shirase (1911–12) etter grev Shigenobu Okuma (1838–1922), statsminister i Japan.
Hibiskus
Hibiskus er ei gruppe blomsterplantar i kattostfamilien som veks i varme og tropiske klima. Blada er enkle, ofte litt taggete, medan blomane har fem blomeblad, er trompetforma og har kvit, lyseraud, raud, lilla eller gul farge. Nokre kjenner òg blomane som hawaiirose.
Hibiskus blir ofte dyrka for dei vakre blomne sine, men nokre artar kan brukast til te eller som grønsak (Roselle), til papirproduksjon (Kenaf) eller klesmateriale. I Noreg er arten Hibiscus rosa-sinensis kjend som hawaii rose, men den eigentlege hawaiirosa er Hibiscus brackenridgei, som er gul og stadeigen for Hawaii. Denne gule blomsterplanten blei utnemnd til offisiell blomsterplante for Territory of Hawaii (no synonym med delstaten Hawaii) i 1923. Planten blei utnemnd til offisiell delstatsplante for Hawaii i 1988. Det var truleg dette som gav planten det norske namnet.
Rotsund kapell
Rotsund kapell er ei langkyrkje frå 1932 på Rotsund i Nordreisa kommune i Troms og Finnmark. Kyrkja er i bindingsverk og har 240 sitjeplassar.
Historie
Det vart anlagt hjelpekyrkjegard i Rotsund i 1860, og det melde seg då eit ynske om å byggje ei kyrkje i samband med gravplassen. I 1887 vedtok kommunestyret i Skjervøy, som Rotsund då var ein del av, å byggje kyrkje der, og i 1920 vart det vedteke i ein kongeleg resolusjon at kapellet skulle byggjast. Likevel stod det ikkje klart før i 1932.
Bygginga tok til i februar 1932 og tok berre fem månedar. Kapellet kosta under 40 000 kronar, og av desse var om lag 10 000 samla inn privat. Arkitekt Harald Sund teikna kapellet.
Kapellet vart vigsla av biskop Eivind Berggrav 18. september 1932. Heile 21 born vart døypte i gudstenesta, og nesten tusen menneske møtte opp.
Under andre verdskrigen vart kapellet rekvirert av tyske styrkar og nytta til innkvartering. Altarbildet som var i kapellet, vart skore ned og rulla saman, noko som førte til at det vart øydelagt. Dagens altarbilete er difor ikkje like gamalt som resten av kyrkja. Ramma for biletet har framleis eit kulehol etter den tyske bruken av kapellet. Dette kjem frå eit vådeskudd som gjekk av i kapellet.
Ivet Lalova
Ivet Lalova, sidan 2013 Lalova-Collio, er ein bulgarsk sprinter frå Sofia som i 2012 vart europameister på 100 meter i Helsinki og i 2016 tok sølvmedaljen både på 100 m og 200 m under europameisterskapen i Amsterdam. I 2005 vann ho 200-meteren ved innandørs-EM.
Nordenfjeldske Kunstindustrimuseum
Nordenfjeldske Kunstindustrimuseum er eit museum i Trondheim, grunnlagt 1893. Museet har samlingar av eldre og nyare kunsthandverk, der ca. 15 % er utstilt i lokala til museet i Munkegaten. Underetasjen er vigd dei stilhistoriske samlingane, m.a. trønderske sølvarbeid frå 1600- og 1700-talet og norske glasarbeid frå 1700-åra. I 1907 designa den belgiske arkitekten Henri van der Velde eit interiør for museet som i dag dannar kjernen i ei rik art nouveau-utstilling. Den moderne samlinga omfattar blant anna Scandinavian design frå 1950–1965, ei smykkesamling, og dessutan over 20 biletteppe av Hannah Ryggen.
Museumsbygningen ligg i Munkegata, eitt kvartal frå Nidarosdomen. Han er teikna av Herman Krag Arkitektkontor og bygd i 1968.
Allen Bay
Allen Bay er ei halvsirkelforma bukt som ligg 1 nautisk mil vest-nordvest for Larsen Point i den nordlege delen av Cumberland West Bay i Sør-Georgia. Ho vart kartlagd i 1926 av eit lag frå Discovery Investigations på «Discovery», og vart namngjeven av dei, truleg etter H.T. Allen, eit medlem av Discovery Committee på den tida.
Fylkesveg 440 i Nordland
Fylkesveg 440 i Nordland går mellom Straumsvika og Nord-Værnes i Rødøy kommune. Vegen er 13,1 km lang.
Suomi-talo
Suomi-talo er eit informasjonssenter for Finland i Tromsø. Det vart opna 21. januar 2014 under Arctic Frontiers på Universitetet i Tromsø.
Suomi-talo blir drive av Business Oulu, eit næringslivssenter i Uleåborg, leiar er Jukka Olli, med støtte frå Uleåborg. Formålet er å formidle kontakt mellom norske og finske verksemder, og å hjelpe finske arbeidssøkarar i Nord-Noreg.
The Best of Bob Dylan
The Best of Bob Dylan er ei enkel samleplate med songar av Bob Dylan, gjeve ut 15. november 2005.
Teksten i omslaget er skriven av Bill Flanagan med kommentarar om kvar song på albumet.
Bantuekspansjonen
Bantuekspansjonen viser til utbreiinga av bantufolk i Afrika gjennom fleire tusenår med vandring, og er ein særs viktig prosess i afrikansk historie. Talarar av proto-bantuspråk oppstod i dagens Kamerun og Nigeria, og utvandringa ser ut til å ha byrja etter innføringa av landbruk, det vil seia rundt 3000–2500 f.Kr. for den første ekspansjonen i Vest-Afrika. Frå rundt 1500-1000 f.Kr. følgde vidare utvandring austover og sørover frå dette området. Bantufolk fortsette koloniseringa sørover, og hadde slått seg ned i dagens Sør-Afrika frå rundt år 0.
Bantuekspansjonen førte til utbreiing av språk og utveksling av kunnskap. Etterkvart oppstod nye folke- og samfunnsgrupper, ofte gjennom blanding gjennom giftarmål. Bantufolk hadde fleire fordelar i høve til tidlegare innvånarar. Kjennskapen til landbruk og metallurgi gjorde at dei kunne slå seg ned i område med ulike tilhøve og bu mykje tettare enn jegerar og sankarar. Dei fortrengde khoisanfolk, hadzaer og sandawifolk som levde på denne måten med steinvåpen. I austre og sørlege Afrika lærte bantufolk om husdyrhald frå folk dei møtte, og spreidde denne kunnskapen vidare til jegerar og sankarar.
Den tettare folkesetnaden av bantufolk gjorde det mogleg å danna større rike, som Mutapariket ved Zambezielva, som stod bak bygginga av Stor-Zimbabwe. I Sør-Afrika stod zululeiaren Shaka bak danninga av eit større rike på 1800-talet.
Mineralvannsfabrikkenes Landsforening
Mineralvannsfabrikkenes Landsforening var ei norsk bransjeforeining for produsentar av mineralvatn eller brus. Ho blei stifta i 1913. Tidleg på 1900-talet fanst det over 200 små brusfabrikkar i Noreg. Dette talet gjekk kraftig ned i løpet av hundreåret.
Jayshan-distriktet
Jayshan-distriktet  er eit distrikt i Abyan guvernement i Jemen. I 2003 hadde distriktet eit folketal på 14 800 innbyggjarar.
Mineralvannsfabrikkenes Landsforening
I 1938 gjekk 28 av medlemmene ut og danna ei ny foreining, Mineralvannsindustriens Landslag. I 1988 samla seg 36 brusfabrikkar og bryggeri seg i Norsk Bryggeri og Mineralvannindustris Forening. Namnet blei endra til Bryggeri- og mineralvannforeningen i 2001. Brusprodusentane gjekk ut att i 2005, men etter ei omorganisering i 2006 kom dei inn att og namnet blei til det noverande Bryggeri- og drikkevareforeningen.
Laget tok initiativet til utvikling av essensar for norsk brus. Mellom dei finn ein Asina, som vart lansert i 1948, Happy Cola, som vart lansert i 1950.
Erling Valentin Kielland var formann i foreininga frå 1950.
Kappløpet om Afrika
Kappløpet om Afrika viser til korleis europeiske stormakter mellom rundt 1870 og 1914 kappast om å sikra seg størst mogleg herredøme over område i Afrika. Desse områda blei danna og styrt som koloniar gjennom ofte blodige kampar mot lokale innbyggjarar. Gjennom slike kolonikrigar klarte dei ulike stormaktene i Europa å få politisk, økonomisk og militær makt over mesteparten av det afrikanske kontinentet.
Alsford Bay
Alsford Bay er ei lita bukt mellom Briggs Point og Cape George på nordkysten av Sør-Georgia. Ho vart kartlagd av Discovery Investigations i 1928–30 og kalla opp etter fyrbøtaren W.B. Alsford på RRS «Discovery», 1925–27, eit medlem av landmålingslaget.
Kappløpet om Afrika
Kappløpstida er ofte kalla «den nye imperialismen», og hadde fleire årsaker. Dei fleste historikarar er einige om at økonomiske interesser, maktkamp mellom stormaktene og nasjonalisme var dei viktigaste drivkreftene til imperialismen som førte til det europeiske kappløpet om å erobra flest koloniar i Afrika.
I 1870-åra var tevlinga mellom dei europeiske maktene så intens at europeiske statsleiarar frykta at kolonikappløpet kunne føra til krig mellom dei. For å unngå dette kalla Otto von Bismarck saman til ein konferanse i Berlin. Berlinkonferansen hadde deltakarar frå ei rekkje europeiske land, men ingen afrikanarar. Dei europeiske statsleiarane delte dei gjenverande delane av Afrika mellom seg utan omsyn til etniske og geografiske tilhøvet. Konferansen hadde berre som mål å hindra europeisk kriging, dermed blei områda fordelt under føresetnad om at kolonimakta skulle ha fullstendig kontroll gjennom erobring.
Bogovinje
Bogovinje (makedonsk Боговиње; albansk Bogovinë) er ein landsby og ein kommune i regionen Polog i Nord-Makedonia. Den noverande kommunen vart oppretta i 2004 ved at ein slo saman dei to tidlegare kommunane Bogovinje og Kamenjane.
Kommunen har eit areal på 141,65 km2 og hadde 22 906 innbyggjarar ved folketeljinga i 2021.
I 2002 hadde kommunen 28 997 innbyggjarar, den tidlegare kommunen Bogovinje hadde 14 277, medan sjølve landsbyen hadde 6 328 innbyggjarar. Dei største busetnadene i kommunen er:
Fylkesveg 441 i Nordland
Fylkesveg 441 i Nordland går mellom Gjerøy og Esvåg i Rødøy kommune. Vegen er 5,4 km lang.
Fredrik Johannessen
Liv og gjerning
I 1904 fekk han hovudansvaret for konservering og oppbygging av Osebergskipet. Dette var i samarbeid med professor Gabriel Gustafson, som leia utgravinga av Osebergfunnet. Frå 1923 arbeidde han iherdig for at Osebergskipet skulle flyttast til Bygdøy. I 1926 leia han arbeidet med flyttinga. Han leia òg flytting og restaurering av Gokstadskipet. Han var òg med på å take vare på fleire oldfunn, mellom anna Kvalsundskipet.
I 1943 fekk han konservatorstilling. Den hadde han til i 1948. Dei siste leveåra var han prega av lang tids arbeid med løysemiddel som vart brukt under konservering. Fredrik Johannessen mottok Kongens fortenestmedalje i gull i 1933. Han vart òg utnemnd til riddar av 1. klasse av St. Olavs Orden.
Han døydde i Oslo i 1951.
Afrikamassivet
Afrikamassivet er ein geologisk region som omfatter høgdeområda i sentrale og vestlege delar av Afrika. I nord grensar Afrikamassivet til det afrikanske alpinsystemet og i aust til Det austafrikanske høglandet.
Afrikamassivet består av eit oppbrote platålandskap. Langs kysten og i sørlege delar ligg fjellplatået kring 300-400 moh. Platået hever seg mot nord opp til 1000-2500 moh. Kamerunfjella langs grensen mellom Kamerun og Nigeria danner eit sklije mellom fjellplatået i sør og Josplatået i nord som ligger 1250 moh. Berggrunnen langs kysten består for det meste av mesozoiske og tertiære sedimentbergarter, medan platålandskapet består av granitt, gneis og krystallinsk skifer.
Live at Carnegie Hall 1963
Live at Carnegie Hall 1963 er ei utgjeving av ein konsert med seks songar av Bob Dylan. Det kom ut som ein EP på Columbia Records i 2005. Songane vart spelte inn 26. oktober 1963 i Carnegie Hall i New York City.
Innhald
Alle songane er skriven av Bob Dylan.
Fire andre songar frå denne konserten er blitt gjevne ut på andre Bob Dylan-samlingar: «Talkin' John Birch Paranoid Blues» og «Who Killed Davey Moore?» som begge kom ut på The Bootleg Series Volumes 1–3 (Rare & Unreleased) 1961–1991, medan «A Hard Rain's A-Gonna Fall» og «When the Ship Comes In» kom ut på The Bootleg Series Vol. 7: No Direction Home: The Soundtrack.
Dei ni attverande songane som vart framført på konserten kom ut i 2013 på ei europeisk, avgrensa vinylutgåve kalla The 50th Anniversary Collection 1963, gjeve ut på Columbia Records for å hindre at ei rekkje Dylan-innspelingar lovleg hamna i offentleg eige i Europa. Desse ni songane er «Blowin' in the Wind», «Percy's Song», «Seven Curses», «Walls of Red Wing», «Talkin' World War III Blues», «Don't Think Twice, It's All Right», «Only a Pawn in Their Game», «Masters of War» og «The Lonesome Death of Hattie Carroll».
De Casteljau-algoritmen
De Casteljau-algoritmen innanføre numerisk analyse er ein rekursiv algoritme for å rekna ut bézier-kurver eller polynom på bernsteinform.
Algoritmen er tregare enn å rekna ut bézier-kurva direkte, men algoritmen har føremonen med at han er meir numerisk stabil.
Definisjon
La c_i vera kontrollpunkta til kurva.
Det initielle steget i algoritmen er:
c_i^0=c_i
For kvar r=\{1,..n\} reknar ein ut :
Der.
Algoritmen kan illustrerast ved ein trestruktur. Første kolonnen utgjer verdiane for c_i^0, altså dei initielle verdiane til algoritmen. Andre kolonnen er resultatet av første iterasjon av algoritmen. Det siste punktet algoritmen reknar ut er c_0^n=p(t), altså den siste kolonnen. Dette svarar til bézier-kurva av grad n.
Kvar c_i^r er i seg sjølv ei bézierkurve med grad r.
Døme
Me går ut i frå tre kontrollpunkt.
Første iterering:
Andre og siste iterering:
Som er bézier-kurva av grad 2 funnen ut i frå dei gjevne kontrollpunkta.
Karen Dorothea Bang
Karen Dorothea Bang  var ein norsk kokebokforfatter.
Bang var fødd og døydde i Arendal. Ho var dotter av Trinke Gabrielsdatter og den seinare majoren Steen Iversen Bang (d. 1783). I mange år arbeidde ho som «husjomfru», før ho gav ut Fuldstændig Norsk Kogebog ved enden av livet.
First Base av Babe Ruth
First Base er debutalbumet til den engelske rockegruppa Babe Ruth. Det vart produsert av Alan Shacklock og Nick Mobbs i Abbey Road Studios mellom juni og september 1972, og kom ut same året.
Sigurd Njerve
Sigurd Njerve er ein norsk tidlegare friidrettsutøvar frå Stord, medlem i Stord TIL, frå 1991 IL Norna-Salhus. Han vart noregsmeister i tresteghopp i 1995, 1996 og 2000, i 1996 vart han også noregsmeister i lengdehopp. Frå 1996 til 1999 hadde han norske rekorden i tresteghopp.
First Base av Babe Ruth
Songen «Wells Fargo» — ein hardrocksong kalla opp etter pengetransportlinja i det gamle veste, med tekstar om denne cowboytida - vart gjeven ut på singel og vart populær på FM-radio i USA.
Peter Andreas Sæther
Peter Andreas Sæther var ein norsk lærar, ordførar og stortingsmann frå Trondheim.
Fylkesveg 442 i Nordland
Fylkesveg 442 i Nordland går mellom Kilboghamn og Steinsland i Rødøy kommune. Vegen er 3,8 km lang.
Sigurd Njerve
Aktiv
Njerve sette personleg rekord med 16,00 meter i tresteghopp ved eit stemne i Skien 8. august 1992. To år seinare forbetra han denne til 16,22 m då han på Jessheim vann han sitt andre NM-sølv i øvinga, slått av Ketill Hanstveit. Under NM 1995 på Lillehammer forbetra Njerve sitt personbeste til 16,73 meter og tok gull på norsk årsbeste. Sommaren 1996 var Njerve i sitt livs form. Ved eit stemne i Byrkjelo den 16. juni sette han norsk rekord med 16,86 m. Allereie ni dagar seinare, den 15. juni i Helsinki, flytta han rekorden til 17,01 meter og vart andremann etter verdsrekordhaldaren Jonathan Edwards. Dermed fekk han billett til dei olympiske leikane i Atlanta, der han med svake 16,14 m i kvalifiseringa enda på 30. plass. Vel heimkomen frå Atalanta vann han gullmedaljen i så vel lengde som tresteg då noregsmeisterskapen 1996 vart avvikla i Kristiansand midt i august. Han presterte livsbeste 7,78 meter i lengdegropa om fredagen, før han om sundagen forsvarte NM-gullet i tresteg med eit hopp på 17,06 m, men for sterk medvind til at det kunne godkjennast som norsk rekord. Sidan var Njerve tidvis plaga av skadar, lukkast likevel verte noregsmeister 2000, etter ein tvikamp med Ketill Hanstveit som i mellomtida hadde teke over som norsk rekordhaldar i øvinga.
Peter Andreas Sæther
Far til Sæther var sjømann og døydde tidleg. Sæther vart frå då oppfostra hos morfaren. I unge år var han i fire år huslærar hos soknepresten i Skogn, der han samstundes gjekk i lære for å verte skulehaldar. Han var så lærar og kyrkjesongar i Levanger frå 1832. Frå 1835 til 1879 var han lærar og kyrkjesongar i Alstadhaug sokn i Skogn. Sæther var ordførar i heradsstyret 1850-62 og 1870-73.
Sæther døydde i Levanger i 1897.
First Base av Babe Ruth
Albumet selte til gullplate i Canada, og selde godt i USA, medan salstala var skuffande i Storbritannia. Songen «The Mexican» er blitt spelt av mange andre artistar gjennom åra, mellom anna i 1984 av John «Jellybean» Benitez med vokal av Janita Haan. «The Mexican» vart òg miksa inn i tredje sporet på The Dirtchamber Sessions Volume One av Liam Howlett frå The Prodigy i 1999 og covra av GZA i 2015.
Plateomslaget og fotografiet vart laga av Roger Dean.
Jiblah-distriktet
Jiblah-distriktet er eit distrikt i Ibb guvernement i Jemen. I 2003 hadde distriktet eit folketal på 112 481 innbyggjarar.
NM i friidrett 2001
Noregsmeisterskapen i friidrett 2001, hovudmeisterskapen, vart avvikla på Marienlyst stadion i Drammen dagane 6.–8. juli 2001 med Idrettsforeningen Hellas som arrangør.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m hekk
<br style="clear:both;" />
Den høge porten
Den høge porten eller Den osmanske porten (osmansk-tyrkisk Bab-ı Ali, albansk Porta e Lartë) er synkedoke for det sentrale styret av Det osmanske riket, og syner til ein høg port i Topkapipalasset i Istanbul, som frå 1654 førte fram til embetsbygningane og palasset til storvesiren. Frå 1718 vart namnet i europeiske diplomatiske krinsar til og med nytta som eit synonym på heile Det osmanske riket eller den osmanske regjeringa. Den eldre porten vart i 1840-åra erstatta av ein i rokokko, som i dag tener som inngang til provinsregjeringa og guvernøren sitt embetskontor i Istanbul.
Nauvoo i Illinois
Nauvoo ( NAW-voo; frå hebraisk נָאווּ, Navu, 'dei er vakre') er ein busetnad i Hancock County i Illinois i USA. Han ligg ved Mississippielva i nærleiken av Fort Madison i Iowa. Ved folketeljinga i 2020 hadde Nauvoo eit folketal på 950. Nauvoo har viktig historisk og religiøs tyding for fleire trussamfunn: Jesu Kristi Kyrkje av Siste Dagars Heilage (Church of Jesus Christ of Latter-day Saint); Kristi Samfunn (Community of Christ), andre grupper knytte til Siste dagars heilage og Icarians. Byen og nærområdet hans står på lista National Register of Historic Places som Nauvoo Historic District.
Historie
Den opphavlege busetnaden blei kalla Quashquema, til ære for urfolksleiaren for ein busetnad for sauk- og foxfolk med nær 500 bustader. I 1827 hadde kvite nybyggjarar bygd stover i området. I 1829 hadde denne delen av Hancock County blitt såpass folkesett at ein trengte ei postkontor. I 1832 var byen, som då var kalla Venus, ein av kandidatane til å bli fylkessete, men denne æra endra opp i Carthage. I 1834 blei namnet Venus endra til Commerce, fordi nybyggjarane meinte det passa planane deira betre.
Seint i 1839 kjøpte den nye trusretninga Siste dagars heilage byen. I april 1840 døypte leiaren deira Joseph Smith han om til Nauvoo. Siste dagars heilage, eller mormonarane, hadde kome til Nauvoo for å unnsleppa konflikten med dei statlege styresmaktene i Missouri. Namnet er ein anglifisert stavemåte avleidd frå hebraisk. Orda opptrer i Jesaja 52:7 («Kor vakre dei er, der dei spring over fjella»). I 1844 hadde Nauvoo 12 000 innbyggjarar, ein storleik som kunne samanliknast med den til Chicago. Etter at Joseph Smith blei drepen i 1844, gjorde trugselen om vald frå utanforståande til at dei fleste siste dagars heilage-medlemmar forlet Nauvoo. Dei fleste av desse, under leiing av Brigham Young, flytta til Great Salt Lake Valley. I 1849 flytta icarians til Nauvoo-området for å skipa ein utopisk sosialistisk fellesskap basert på ideala til den franske filosofen Étienne Cabet. Denne kolonien hadde nesten 500 medlemmar på sitt største, men etter at Cabet døydde i 1856 gjekk han tilbake.
Etter icariarane blei Nauvoo den største tysktalane busetnaden i Illinois, noko han blei verande i femti år. Tysk var utbreidd i byen og i dei katolske, lutherske, presbyterianske og metodistiske kyrkjene der. På denne tida var vinmaking og fruktdyrking viktige næringsvegar i Nauvoo. Kjende folk frå denne tida var den sveitsiske forfattaren Heinrich Lienhard. Under fyrste verdskrigen slutta dei fleste tysktalarane å bruka tysk og offentlege, og bruken av tysk gjekk heilt tilbake ved andre verdskrigen.
Nauvoo i nyare tid
I dei høgare delane av byen ligg tempelet, bustadsområde og forretningsdistriktet langs Mulholland Street (Illinois Route 96), som i stor grad er vigd turisme og lokalhistorie. I dei lågareliggjande flatlandsområda ligg nokre få mursteinsbygningar frå 1800-talet og andre leivningar av bygningar, med store tomme område imellom der hus og heile nabolag har forsvunne.
Community of Christ eig mykje av sørdelen av flatlandsområdet, og vedlikeheld fleire viktige historiske stader i og rundt Nauvoo, som Joseph Smith Homestead, Nauvoo House, Red Brick Store, Mansion House og Smith Family Cemetery.
The Church of Jesus Christ of Latter-Day Saints eig dei fleste andre historiske stadene i Nauvoo, som husa til Brigham Young, Heber C. Kimball og andre tidlege medlemmar av kyrkja, i tillegg til andre viktige bygg. Det finst også eit stort besøkssenter med eit kart i relieff av Nauvoo i 1846.
I 2002 fullførte Church of Jesus Christ of Latter-Day Saints eit nytt tempel på staden der det opphavlege Nauvoo Temple hadde stått.
Næringsliv
Nauvoo Blue Cheese byrja produsera ost her på 1930-talet. Ein fann ut at dei kalde, fuktige vinkjellarane i området var ideelle til å lagra ost i. I 2003 blei Nauvoo Cheese kjøpt opp av matføretaket Saputo, som flytta produksjonen ut frå Nauvoo.
Turisme er den viktigaste næringsvegen i Nauvoo. Nauvoo Restoration Inc. har kring 30, medan rundt 200 uløna misjonærar frå Church of Jesus Christ of Latter-Day Saints bidreg til den lokale næringa i turistsesongen.
Fylkesveg 443 i Nordland
Fylkesveg 443 i Nordland går mellom Selsøyvika ferjekai og Skjelstad i Rødøy kommune. Vegen er 2,3 km lang.
Ample Bay
Ample Bay er ei bukt 2 nautiske mil aust for Sunsetfjorden sørvest i Bay of Isles i Sør-Georgia med Gracebreen inst i bukta. Ei skisse av bukta vart laga i 1912–13 av Robert Cushman Murphy, som var ein amerikansk naturalist ombord på briggen «Daisy». Ho vart kartlagd og namngjeven av Discovery Investigations i 1929–30.
Røykstove
Ordet «stove» (stogo, stugu, stue) blir i denne samanheng brukt mest om det vi i dag kallar våningshus eller bustadhus, ikkje berre eitt bestemt rom i bustaden. Etter at skorstein eller peis vart vanleg i bustadhus hadde mange gardar framleis eit eige eldhus bygd som røykstove.
Kastellet skole
Kastellet skule er ein 1-10 skule i bydel Nordstrand i Oslo. Han stod ferdig i 2004, og det vart dermed etablert ein ny skulekrets mellom Bekkelaget og Nordstrand. Skulen vart bygd for omkring 550 elevar, og hadde i 2010 ca. 610 elevar. Skuleanlegget består av 4 bygg. Bygg A er hovudbygget med administrasjon og spesialrom, Bygg B vert disponert av småskolen og Aktivitetsskulen (tidlegare Skulefritidsordninga/SFO), Bygg C vert nytta av mellomtrinnet og funksjonshemja (Regnbuen), og Bygg D er for ungdomstrinnet.
Skulen sin spesialavdeling Regnbuen er for elevar med ulike funksjonshemningar og har byomfattande inntak. Avdelinga hadde 12 elevar i 2010.
Fredrik Vilhelm I av Brandenburg
Fredrik Vilhelm  (tysk Friedrich Wilhelm) var kurfyrste av Brandenburg og hertug av Preussen – og dermed herskar av Brandenburg-Preussen – frå 1640 fram til han døydde. Han kom frå Huset Hohenzollern og vart òg omtalt som «Den store kurfyrsten» (Der Große Kurfürst) på grunn den militære og politiske dugleiken. Fredrik Vilhelm var ein trufast kalvinist. Han såg kor viktig det var med handel og hjelpte handelen mykje. Dei kloke reformene hans i landet gav Preussen ei sterk stilling i den politiske ordenen nord i Mellom-Europa etter Westfalen og gjorde Preussen klart til å bli opphøgd frå hertugdøme til kongedøme, noko som skjedde under etterkomaren hans.
Han var son av kurfyrsten Georg Vilhelm. Målet hans var å samle og avrunde det tredelte riket sitt, som bestod av Aust-Preussen, Brandenburg og Kleve, og skape eit sterkt monarki. I 1648 vann han Bak-Pommern, i 1660 vart Aust-Preussen løyst frå polsk lensherredøme. Frankrike hindra han derimot i 1679 frå å erobre Svensk Pommern, trass i sigeren ved Fehrbellin i 1675.
Den dynastiske politikken hans svinga mellom Frankrike og Austerrike, og indirekte styrkte han det protestantiske Tyskland. Internt kua han adelen, reformerte skattevesenet, skapte ein sterk hær, hjelpte næringslivet opp ved postvesen og kanalar, og innkalla franske hugenottar, særleg for å fremje industrien. Han bygde òg opp ein flåte og byrja koloniseringar. Som regent, feltherre og diplomat var han dugande, og han var den verkelege grunnleggjaren av den prøyssiske staten.
Sverdliljeslekta
Sverdliljeslekta (Iris) er ei planteslekt i sverdliljefamilien.
Artar
I Noreg er desse artane registrerte:
Johan Augustinussen
Johan Augustinussen var ein lærar og stortingsmann frå Nesna i Nordland.
Augustinussen var son til ein gardbrukar på garden Langset i Nesna. Frå 1830 til han døydde var han lærar og kyrkjesongar i heimbygda. Han var den første ordføraren i Nesna frå 1838 til 1848, på ny ordførar 1850-54. Elles var han kommunekasserar frå 1840, postopnar i 14 år og medlem av forlikskommisjonen i 49 år.
Augustinussen representerte Nordlands amt på Stortinget frå 1848 til 1869. 1848-1857 og 1859-60 var han medlem av kyrkjekomiteen, 1862-63 og 1868-69 av kyrkjekomite nr 2. Han var òg medlem av jarnbanekomiteen 1851, 1857 og 1868-69, av valkomiteen 1854-1869 og av fullmaktskomiteen 1859-1869. Dessutan medlem av finanskomiteen på omframstortinget 1858, komiteen om den danske-tyske krig på omframstortinget i 1864 og av næringskomite nr 1 i 1865-66. Grunna sjukdom var han i 1854 permittert frå den 15. mai.
Han var medlem av Lofotkommisjonen av 1855 og av kommisjonen om dei nordlandske handelstilhøva i 1859.
Augustinussen døydde i heimen sin i Nesna i 1888.
Fylkesveg 455 i Nordland
Fylkesveg 455 i Nordland går mellom Meløy kyrkje og Meløysjøen i Meløy kommune. Vegen er 690 meter lang.
Anchorage Bay
Anchorage Bay er ei lita bukt på vestsida av Fortuna Bay, 2 nautiske mil sør for Cape Best, langs nordkysten av Sør-Georgia. Ho vart kartlagd i 1929–30 av eit lag frå Discovery Investigations og ho fekk dette namnet av dei fordi ho var ein god ankerplass.
Blues av Bob Dylan
Blues er ei enkel samleplate av Bob Dylan, gjeve ut den 27. juni 2006 og distribuert eksklusivt via Barnes & Noble. Innan november 2011 vart albumet òg tilgjengeleg for medlemmar av Jazz Heritage Society gjennom nummer 564 av Review.
Tsvetanka Khristova
Tsvetanka Khristova var ein bulgarsk diskoskastar som vart verdsmeister i 1991 og europameister i 1982. Dessutan vann ho sølvmedaljar i diskosøvinga under EM 1986 og OL 1992, samt bronsemedaljar i VM 1987 og OL 1988. I 1993 vart ho dømd for doping.
Aktiv
Khristova steig rett inn i verdseliten i diskoskasting. Berre 20 år gammal vann ho EM-gull under friidretts-EM 1982 i Aten med eit kast på 68,34 m. I den neste europameisterskapen, EM 1986 i Stuttgart tok ho sølvmedaljen, etter å ha slengd diskosen 69,52 m avgarde. Den 14. april 1987 sette Khristova bulgarsk rekord heime i Kasanlak; 73,22 m er framleis (2015) nasjonal diskosrekord for kvinner. Både frå VM i friidrett 1987 i Roma og frå dei olympiske leikane 1988 i Seoul kom ho heim med bronsemedaljar.
I 1991 vann Khristova gullmedaljen under verdsmeisterskapen i Tokyo, vinnarkastet målte 71,02 meter. Året etter fekk ho sølvmedaljen under sommarleikane i Barcelona, over to meter bakom Maritza Martén frå Cuba.
Doping
Khristova vart i 1993 utestengd frå friidrettstevlingar av Det internasjonale friidrettsforbundet (IAAF) for brot på dopingvedteketene.
Metaprogrammering
Metaprogrammering er å skriva dataprogram som har evna til å handsama program som sine data. Det tyder at eit program kan utformast for å lesa, syna, analysera eller transformera andre program og til og med endra seg sjølv medan det køyrer.
Språket som eit metaprogram er skrive i vert kalla eit metaspråk. Språk for program som er manipulerte vert kalla objektspråk. Når eit programmeringsspråk sjølv har evna til å vera sitt eige metaspråk vert dette kalla refleksjon. Refleksjon er eit kraftig verktøy i programmeringsspråk som legg til rette for metaprogrammering. I eit språk der språket sjølv er ein førsteklasses datatype (som i Lisp, Prolog, SNOBOL) er òg veldig nyttig, dette er kjent som homoikonisitet. Generisk programmering nyttar seg av ein slags metaprogrammeringsfunksjonalitet i dei språka som har støtte for det.
Berte Skeel
Skeel vart fødd på Vallø, som dotter av riksråd Christen Skeel til Fusingø (1603–1659) og Birgitte Rud (1612–1645). Ho vart trulova med oberst Kjeld Lange, men då han fall i 1658 under omleiringa av København, gifta ho seg på ny i 1662 med Niels Rosenkrantz til Stovgård (1627–1676). Han fall som generalløytnant under den skånske krigen. I dette ekteskapet hadde ho fødd fire barn, som ho alle mista.
Skeel søkte erstatning ved å oppsede ei mengd adelege gutar og jenter i heimen sin. I 1683 kjøpte ho Selsø, og frå sin far arva ho Holbækgård, som ho oppretta til stamhus for brordotter si. I 1698 kjøpte ho, saman med Margrethe Knudsdatter Ulfeldt, Sortebrødregaard i Roskilde med tilhøyrande gods, der dei året etter oppretta Roskilde Adelige Jomfrukloster. Dessutan stifta ho fleire mindre legat, mest til fordel for fattige.
Skeel døydde i København i 1720, og vart bisett i Nikolaj kirke.
Nils Hilsen
Nils Nilssen Hilsen var ein norsk lærar og stortingsmann frå Modum i Buskerud. Hans Nilssen Gubberud var bror hans.
Hilsen var son til ein gardbrukar og tidlegare lærar i Snarum sokn i Modum. Sjølv var han utdanna til lærar hos soknepresten i prestegjeldet. I den lange perioden 1821 til 1872 var han kyrkjesongar i alle tre kyrkjesokna i Lier; Frogner, Tranby og Sylling. I yngre år var han ei tid også lærar for konfirmerte gutar i Lier. Han hadde ei mengd kommunale verv, mellom anna var han ordførar i Lier, forlikskommissær og sparebankdirektør.
Hilsen representerte Buskeruds amt på Stortinget i 1848 og 1854-64. I 1848 var han medlem av kyrkjekomite nr 1. Frå 1854 var han medlem av Lagtinget på alle seinare tingsamlingar. I tillegg var han 1854 med i bankkomiteen, 1857 i kyrkjekomiteen, 1859-60 og 1862-63 i vegkomiteen og 1864 i jarnbanekomiteen.
Hilsen døydde på klokkargarden Heg i Lier i 1872.
Angel Band av Emmylou Harris
Angel Band er det fjortande studioalbumet til Emmylou Harris, gjeve ut i 7. juli 1987.
Albumet består av akustiske innspelingar av gospelsongar, spelt inn live med eit band som bestod av Vince Gill (mandolin, vokal), Carl Jackson (gitar, vokal) og Emory Gordy jr. (bass, vokal). Jerry Douglas (dobro) og Mark O'Connor (fele) la til ekstra lydspor på somme av songane.
Natalia Gavrilița
Natalia Gavrilița er ein moldovsk økonom og politikar som var statsminister i Moldova frå 6. august 2021 til 16. februar 2023. Ho gjekk av etter at forslaget hennar til reformpakke vart nedstemd i parlamentet.
Gavrilița hadde vorte føreslegen som statsminister av president Maia Sandu i februar 2021, men nominasjonen vart ikkje godkjend i parlamentet. Sandu føreslo Gavrilița på nytt i august 2021 etter at det hadde vore parlamentsval. Ho og regjeringa vart då godkjend av parlamentet og ho tiltredde 6. august.
Ved parlamentsvalet i 2021 vart Gavrilița vald inn for det liberalistiske sentrum-høgrepartiet Partiet for aksjon og solidaritet (PAS). Ho var finansminister frå juni til november 2019 i regjeringa til dåverande statsminister Maia Sandu.
Biografi
Frå 1995 til 2000 studerte Gavrilița ved det moldovske statsuniversitetet, der ho mellom anna tok ein bachelorgrad i internasjonal rett. Ho har også mastergrad i folkerett frå Harvard University.
Regjeringsmedlem
Frå 2007 var Gavrilița tilsett i finansdepartementet i ulike stillingar. Mellom 2013 og 2015 var ho statssekretær i utdanningsdepartementet då Maia Sandu var statsråd. Ho var også direktør for utdanningsreformprogrammet til Verdsbanken. Frå 2015 til 2019 var ho direktør i det britiske Global Innovation Fund. Frå 2019 var ho finansminister i Moldova i regjeringa til Maia Sandu.
I 2021 vart Gavrilița føreslegen av Maia Sandu, som då var vorten president, til å danne regjering, men kandidaturen til Gavrilița vart avvist av det moldovske sosialistpartiet og den populistiske Sosio-politiske Rørsle (SOR).
Statsminister
Da Maia Sandu tiltredde som president i desember 2020 trekte den dåverande statsministeren Ion Chicu seg og nekta å sitje som leiar av eit forretningsministerium fram til det var utnemnd ein ny statsminister. Diplomaten og politikaren Aureliu Ciocoi vart utnemnd til fungerande statsminister inntil parlamentet hadde godkjent ein ny statsminister. President Maia Sandu føreslo i februar 2021 Gavrilița til embetet, men ho vart ikkje godkjend.
Ved parlamentsvalet i Moldova i 2021 fekk det liberale og pro-europeiske Partidul Acțiune și Solidaritate (PAS) reint fleirtal med 63 av 101 sete i parlamentet. Både Sandu og Gavrilița tilhøyrer dette partiet, og Gavrilița vart vald til statsminister etter at ho også fekk sete i parlamentet. Utnemninga til statsminister skjedde 6. august 2021.
Politisk syn
Gavrilița er tilhengjar av at Moldova søkjer medlemskap i EU, men er imot medlemskap i NATO.
Borghild Arnesen
Borghild Arnesen var ein norsk målar og siselør, som var mest kjent for dekorativt metallarbeid.
Tidleg liv og karriere
Det er først og fremst metallarbeida som har gjort Borghild Arnesen kjent i Skandinavia og Frankrike. Materialet som blei brukt var ofte forsølva kopar, og verka hennar blei skapt med ulike teknikkar, som siselering og cuivre repoussée. Ho laga ofte bruksting som skrin, toalettstell, fat og rammer. Hun hadde fleire separat- og kollektivutstillingar i løpet av karrieren. I Thielska galleriet i Stockholm finst blant anna eit kaffe- og teservise i sølv. I 1907 laga Arnesen kalk, disk, eit åttekanta dåpsfat, vinkasse, brødeske og alterstakar til Frogner kyrkje. Nasjonalmuseet har fleire av Arnesens verk i si samling.
Borghild Arnesen døydde i Oslo 2. september 1950.
Inspirasjon
Arnesen henta inspirasjon til sine verk frå eventyr, religiøse forteljingar, bøker og museumsobjekt. Ho blei inspirert av Kiplings Jungelboken og eventyra til H.C. Andersen. Ho var også interessert i eldre meksikansk kunst og teosofi. Verka på Nasjonalmuseet viser Arnesens interessa for religion og mytologi, med tema frå Jesu dåp og Atlantis, og inspirasjon frå klassisk indisk kunst.
Alfons Johansen
Alfons Johan Johansen var ein pressemann frå Nes i Lødingen som representerte Arbeidarpartiet på Stortinget 1928-30 og 1934-41.
Johansen var son til ein fiskar. Sjølv utdanna han seg til maskinist og var i to år skipsmaskinist, arbeidde så på Harstad mek. Verksted til 1923. Frå 1923 var han redaktør og forretningsførar i avisa Folkeviljen som kom ut i Harstad.
Johansen var medlem i Trondenes heradsstyre 1922-26, deretter varaordførar frå 1926 i det nyoppretta heradet Sandtorg. Ordførar i Sandtorg 1934-37. Hausten 1927 vart han vald til stortingsrepresentant frå Troms fylke for Arbeidarpartiet. Han lukkast ikkje verte attvald i 1930, men kom innatt på Tinget etter stortingsvalet 1933, attvald i 1936. Periodane 1928-30 og 1934-36 var han medlem i Militærkomiteen, frå 1937 sat han i Skog- og vassdragskomiteen.
Johan hadde ei rad tillitsverv. Mellom anna var styremedlem i Harstad hamnestyre, i Harstad og Troms fylkessjukehus, styreformann i Trondenes Kraftverk frå 1935, så vel som for avdelingskontoret til Hypotekbanken og Småbruk- og Boligbanken i Tromsø frå 1938, begge desse verva hadde han til døydde 50 år gammal.
Jean-François Duclerc
Jean-François Duclerc (fødd i Guadeloupe, død 18. mars 1711 i Rio de Janeiro) var ein fransk sjørøvar og riddar i Saint-Louis-ordenen.
Han var fødd i Guadeloupe som son av Jean Duclerc. Han starta ein karriere i den franske marinen, først som kaptein på eit brannskip og så på ein fregatt. Den 10. mai 1710 segla han frå La Rochelle som kommandant på ein liten flåte som skulle angripe Rio de Janeiro. Han hadde berre seks skip og 1200 mann til disposisjon. Mot slutten av august 1710 nådde dei Rio og prøvde å erobre byen. Raidet vart mislukka. Portugisarane visste at dei var på veg og hadde ingen vanskar med å knuse den vesle styrken. 400 franskmenn mista livet og 700 tekne til fange, inkludert Duclerc. Trass i dette vart han slått til riddar av Saint-Louis-ordenen. Den 18. mars 1711 vart Duclerc myrda i fengsel under mystiske omstende av ei gruppe maskerte menn. I september 1711 klarte ein langt større fransk styrke under Duguay-Trouin å erobre Rio de Janeiro og frigjere dei gjenverande fangane frå raidet til Duclerc.
Antarctic Bay
Antarctic Bay er ei bukt mellom Antarctic Point og Morse Point på nordkysten av Sør-Georgia. Ho vart truleg først oppdaga av ein britisk ekspedisjon under James Cook i 1775, og vart utforska i 1902 av medlemmar frå Den svenske antarktisekspedisjonen, under Otto Nordenskjöld, som namngav ho etter skipet deira, «Antarctic». Eit alternativt namn som ikke er i bruk lenger var Woodward Harbour (Mount Woodward ligg i nærleiken).
Sivliljeslekta
Sivliljeslekta (Sisyrinchium) er ei planteslekt i sverdliljefamilien.
Artar
I Noreg er desse artane registrerte:
Al-Sanamayn
Al-Sanamayn (arabisk الصنمين, òg skrive Sanamein, Sanamain, Sunamein) er ein by sør i Syria i Daraa guvernement og senter i al-Sanamayn-distriktet. Han ligg 55 kilometer nord for Daraa og 50 kilometer sør for Damaskus. Av stader i nærleiken finn ein Kafr Shams i nordvest, Deir al-Bukht i nord, Jabab i nordaust, Bassir i aust, Tubna i søraust, Inkhil i sørvest og Qayta i vest.
Islamsk mellomalder
Ein fredsavtale mellom Baldwin I, krossfarar-kongen av Jerusalem, og Toghtekin, den muslimske herskaren i Damaskus vart signert ved al-Sanamayn i 1111. Avtalen vart signert etter ein krossfararhær følgde muslimske styrkar til Lejah vart overrumpla og kringsett ved al-Sanamayn. I desember 1168 samla Imad ad-Din Zengid ein hær ved al-Sanamayn for å sette i gang eit åtak mot Egypt for å hindre dei mistenkte ambisjonane om sjølvstende til Fatimid-vesiren Shirkuh, som opphavleg vart send til Egypt av Imad ad-Din Zengids for å hundre ein krossfararinvasjon. Imad ad-Din Zengid sultan Nur al-Din gav kvar soldat 20 dinarar før dei vart sende av stad.
Staden vart vitja av ein syrisk mellomaldergeograf, Yaqut al-Hamawi i 1220-åra under Ajjubide-dynastiet, og han merka seg «ein by i Hauran, to marsjarar frå Damaskus.» Frå Mellomalderen til i dag vart tempelet dedisert til Tyche nytta som moske. I dag er han òg ein av dei best bevarte romarbygningane i Syria.
Den osmanske tida
Som i andre byar langs hajj-ruta (den muslimske pilegrimsruta til Mekka), bygde den osmanske sultan Selim I ei festning i al-Sanamayn tidleg på 1500-talet. Lokale janitsarar vart sett i garnison i festninga i al-Sanamayn i motsetnad til Muzayrib i nærleiken, som vart bemanna av keisaren sine soldatar. I 1596 vart byen i osmanske skattelister kalla Sanamayn og var ein del av nahiya Bani Kilab i Qadaen Hauran. Han hadde ein fullstendig muslimsk folkesetnad og bestod av 80 hushald og 37 ungkarar. Skatane vart betalte for kveite, bygg, sommaravlingar, geiter og bikuber, og ei vassmølle.
Midt på 1800-talet skreiv oppdagaren Josias Leslie Porter at ruinane av eit par tempel låg i byen og at den mest «slåande bygningen» var eit tempel i korintisk stil med ornament av kalkstein, som hadde blitt omgjort til ei kristen kyrkje. I tillegg skreiv han at det var restar av fleire store og vakre bygg, og at somme av husa er i den beste hauranske arkitekturstil. Omtrent på same tida vart det av Royal Geographic Society skrive at al-Sanamayn var ein fullstendig muslimsk by med kring 60 hus og ein inngang markert av store basaltiske steinblokker. Han høyrer til ein tyrkisk familie kalla Kawwas-oghlu som heldt leirplassar mellom byen og Khan Dannun i nord. Al-Sanamayn var godt forsynt med vatn.
Moderne tid
Mot slutten av andre verdskrigen hadde dei frie franske styrkane hovudkvarter i al-Sanamayn. Syria vart styrt av det franske mandatet på den tida.
Al-Sanamayn vart av dei første byane som starta massedemonstrasjonar mot regjeringa til Bashar al-Assad den 18. mars 2011, i lag med andre byar i Hauran som Daraa, Inkhil, Jasim og Da'el. I følgje opposisjonsaktivistar skaut ikkje tryggingsstyrkane mot demonstrantane denne dagen. Den 25. mars vart likevel 20 demonstrantar skotne og drepne av regjeringsstyrkaneetter at ein statue av president Hafez al-Assad, far til den noverande presidenten, vart sett i brann. Ein aktivist i Damaskus hevda at fleire demonstrantar - så mange som 20 i følgje somme vitne - vart drepne under eit forsøk på å marsjere mot Daraa for å syne solidaritet før dei vart angripne av tryggingsstyrkar. Frå regjeringa vart det hevda at ei væpna gruppe gjekk til åtak på hovudkvarteret til den syriske hæren i al-Sanamayn. Den 18. september vart ein elleve år gammal gut visstnok skogen i hovudet av tryggingsstyrkar under ein boikott av studentar i al-Sanamayn den første skuledagen i 2011-2012.
Den 11. april 2013 vart byen gjenerobra av den syriske hæren.
Nicolai Ulstad
Nicolai Ulstad var ein skulemann og stortingsmann frå Trondheim.
Juban-distriktet
Juban-distriktet  er eit distrikt i Dhale guvernement i Jemen. I 2003 hadde distriktet eit folketal på 42 397 innbyggjarar.
Nicolai Ulstad
Ulstad var medlem av heradsstyret i Klæbu, ordførar 1856-63. Frå 1858 til 1874 var han sparebankdirektør (styreleiar). Han representerte Søndre Trondhjems amt på Stortinget 1857 og 1858, samt 1859-60. Han var heile tida medlem av kyrkjekomiteen.
Ulstad døydde i 1875 på garden Torven i Klæbu, ein gard han eigde.
Vêrhaneslekta
Vêrhaneslekta (Crocosmia) er ei planteslekt i sverdliljefamilien.
Artar
I Noreg er desse artane registrerte:
Fylkesveg 458 i Nordland
Fylkesveg 458 i Nordland går mellom Reipå og Fore i Meløy kommune. Vegen er 3,0 km lang.
Eric Weissberg
Eric Weissberg er ein amerikansk banjogitarist og multi-instrumentalist, mest kjend for å ha spelt «Dueling Banjos» i filmen Deliverance. Han var involvert i eit søksmål med låtskrivaren av songen.
Biografi
Han spelte i ei tidleg utgåve av Greenbriar Boys (1958–59), men slutta før dei spelte inn noko i studio. Han vart så med The Tarriers, der han erstatta Erik Darling. The Tarriers hadde nyleg hatt ein hitt med «Banana Boat Song», men Harry Belafonte fekk ein større hit med same songen kort tid etter. Weissberg spelte først bass i gruppa, men talentet som banjogitarist, felespelar gitarist, mandolinist og songar gjorde at han fekk større roller. Det første albumet med The Tarriers, Tell The World About This (1960) hadde ei mykje røffare kjensle enn den glatte stilen til The Weavers eller The Kingston Trio. I 1964 måtte han gjere teneste i nasjonalgarden, men då han kom attende vart gruppa starta opp att. I 1964 spelte gruppa med Judy Collins på ein turné i Polen og Russland, men vart oppløyst kort tid etter. Judy Collins nytta han vidare som studiomusikar på albumet Fifth Album (1965) og fleire seinare album.
Etter kvart som interessa for akustiske visegrupper dalte, byrja Weissberg ein karriere som studiomusikar og spelte på album av The Clancy Brothers, Doc Watson, Melanie, Billy Joel, Bob Dylan, Loudon Wainwright III, Talking Heads, Tom Paxton, Jim Croce, Art Garfunkel, John Denver, Ronnie Gilbert og andre. Han er hovudsakleg hugsa for hitsingelen «Dueling Banjos», kjenningsmelodien i filmen Deliverance, produsert av Joe Boyd og regissert av John Boorman.
Weissberg spelar framleis på visefestivalar og er nesten like kjend for dobro-spelinga si som bluegrass-banjospelinga. Han spelte òg med jazzmusikarane Herbie Mann og Bob James. I 1998, vart han med Richard Thompson og mange andre visesongarar på Nanci Griffith-albumet Other Voices Too.
I det siste har han turnert mykje med Tom Paxton.
Assistance Bay
Assistance Bay er ei lita bukt inst i Possession Bay, langs nordkysten av Sør-Georgia. Ho vart namngjeven av mannskap på Discovery Investigations som kartla området i perioden 1926–30.
Canon EOS 300D
Canon EOS 300D er eit digitalt spegelreflekskamera lansert 20. august 2003 av Canon. Det har ei CMOS-biletbrikke i APS-C-format med ei oppløysing på 6,3 megapikslar. Det er det fyrste kameraet med EF-S-objektivfeste.
Bleikmarihand
Bleikmarihand (Dactylorhiza maculata) er ei plante i orkidéfamilien (marihandfamilien). Ho er utbreidd i fjellregionar i mykje av Europa, men er sjeldan i søraust. Ein finn henne også i Algerie, Marokko, Sibir, Mongolia og Xinjiang i Kina.
Orkideen veks hovudsakleg i sur jord på hei, i graslandskap og i fuktig skog. Han kan ha blad med eller utan flekkar.
Systematikk
Bleikmarihand høyrer til slekta Dactylorhiza, på norsk marihandslekta. Namnet bleikmarihand er ganske nytt og førebels lite innarbeidd. Namnet er ein konsekvens av at Artsdatabanken prinsipielt bruker separate namn på ulike taksonomiske nivå. Ettersom namna på dei to underartane flekkmarihand og skogmarihand er så godt innarbeidde, har ein vald å gi eit nytt namn til artsnivået.
Underartane i Noreg er:
I somme klassifiseringar, mellom anna på Dei britiske øyane og i Baltikum,   er dei to underartane rekna som separate artar.